**JU OŠ „SUTJESKA“**

Na osnovu člana 30 i 31 Uredbe o prodaji i davanju u zakup stvari u državnoj imovini („Sl.list CG“, br.44/10) , Zaključka Vlade Crne Gore broj 07-768 od 8.marta 2018.godine, Saglasnosti Ministarstva prosvjete broj 610-441/2017/4 od 12.03.2018.godine i Odluke Školskog odbora JU OŠ „Sutjeska“, broj 298 od 29.marta 2018. Godine

 Objavljuje

**JAVNI POZIV**

**ZA PRIKUPLJANJE PONUDA ZA ZAKUP FISKULTURNE SALE, PROSTORIJA KNJIŽARE, UČIONICA i HOLA**

**PREDMET ZAKUPA** :

1. **Fiskulturna sala** (površine 300 m2) u sportsko-rekreativne svrhe radnim danima od 19.00 h do 22.00 h. Minimalna cijena zakupa iznosi **15 € (petnaest eura)** po satu korišćenja.

2. **Učionica** površine 60 m2 – za održavanje kurseva stranih jezika i slično, radnim danima od 19.30 h do 21 h. Minimalna cijena zakupa iznosi 150,00 **€** mjesečno,

**3**. **Prostorije za knjižaru** površine 12 m2 -minimalna cijena zakupa iznosi 150,00 **€** mjesečno.

**4.Hola škole** površine 120 m2 – u svrhu folklorno –rekreativnih aktivnosti radnim danima od 19.00 h do 21.00 h.Minimalna cijena zakupa 10, 00 po satu.

Zakupnina uključuje troškove električne energije i ostale komunalne troškove. Zakupnina će se plaćati mjesečno, unaprijed. Uslovi korišćenja sale biće detaljno precizirani ugovorom o zakupu;Zakup se zaključuje na period od godinu dana a u vrijeme van redovne nastave zakupodavca, pri čemu će vrijeme korišćenja i odgovarajući raspored korišćenja biti utvrđen ugovorom o zakupu.

Kriterijum za izbor najpovoljnije ponude je najviša ponuđena cijena mjesečnog zakupa, odnosno cijene sata.

Ponude se predaju radnim danima, od 8 do 14 časova, zaključno sa 14.majem 2018 .godine do 11,00 sati, neposrednom predajom na arhivi zakupodavca, adresa JU OŠ „Sutjeska “, ulica Nikca od Rovina br.2, Podgorica.Ponuđači su dužni da ponude predaju u zapečaćenoj koverti. Na prednjoj strani koverte potrebno je naznačiti naziv i sjedište zakupodavca, predmet zakupa na koji se odnosi ponuda, datum podnošenja ponude i naznaku „ NE OTVARAJ PRIJE JAVNOG OTVARANJA PONUDA“.

Ponuda treba da sadrži: podatke o ponuđaču za ***fizička lica***: ime i prezime, adresa stanovanja, matični broj, odnosno broj lične karte ili pasoša, ***za pravna lica:*** naziv i sjedište ponuđača, potvrda o registraciji iz CRPS-a za domaća, odnosno dokaz o registraciji nadležnog organa države stranog ponuđača za strana lica, ponuđeni iznos za predmet zakupa na koji se odnosi ponuda, dokaz o uplati depozita.

Svi zainteresovani ponuđači u obavezi su da uplate iznos od 50, 00 eura na ime depozita.

 Ponude dostavljene poslije navedenog roka, kao i one koje nisu zapečaćene ili su nepotpune, neće se razmatrati.

Javno otvaranje na koje su pozvani svi zainteresovani ponuđači će se održati dana 14.maja 2018.godine u 12,00 h u kancelariji sekretara Škole, adresa JU OŠ „SUTJESKA“ , ul. Nikca od Rovina 2, Podgorica o čemu se ovim putem obavještavaju ponuđači pa im se drugo obavještenje neće slati.

Sa najpovoljnijim ponuđačima će biti zaključen ugovor o zakupu navedenih prostorija u roku od 7 dana od dana javnog otvaranja ponuda kojim će se precizirati prava i obaveze ugovornih strana.U slučaju da izabrani ponuđač odustane od zakupa nepokretnosti, gubi pravo na povraćaj depozita a ugovor će se zaključiti sa sljedećim najpovoljnije rangiranim ponuđačem.Ostalim ponuđačima depozit će biti vraćen u roku od 5 dana od dana javnog otvaranja ponuda.

Izabrani ponuđači su dužni da snose troškove javnog poziva.

**Sve potrebne informacije zainteresovani ponuđači mogu dobiti putem telefona na broj: 020/238-020**